ตลาดหุ้นสหรัฐปิดบวก
ตลาดหุ้นสหรัฐปิดบวกพอประมาณ ดาวโจนส์ เพิ่มขึ้น 80.79 จุดขณะที่ราคาน้ำมันดิบขยับขึ้นพอประมาณ
11 ม.ค. 2556

ตลาดหุ้นสหรัฐปิดบวกพอประมาณ ดาวโจนส์ เพิ่มขึ้น 80.79 จุดขณะที่ราคาน้ำมันดิบขยับขึ้นพอประมาณ
ตัวเลขการส่งออกที่แข็งแกร่งเกินความคาดหมายของจีน เป็นแรงส่งให้ตลาดหุ้นสหรัฐฯวานนี้(10ม.ค.) ปิดบวกพอประมาณ ด้วยนักลงทุนหวังว่ามันจะเป็นตัวสนับสนุนการเติบโตของเศรษฐกิจโลก       ดัชนีหุ้นดาวโจนส์ เพิ่มขึ้น 80.79 จุด (0.60 เปอร์เซ็นต์) ปิดที่ 13,471.30 จุด แนสแดค เพิ่มขึ้น 15.95 จุด (0.51 เปอร์เซ็นต์) ปิดที่ 3,121.76 จุด เอสแอนด์พี เพิ่มขึ้น 11.08 จุด (0.76 เปอร์เซ็นต์) ปิดที่ 1,472.10 จุด
ขณะที่ราคาน้ำมันดิบขยับขึ้นพอประมาณ สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกุมภาพันธ์ เพิ่มขึ้น 72 เซนต์ ปิดที่ 93.82 ดอลลาร์ต่อบาร์เรล หลังจากช่วงหนึ่งทะยานขึ้นไปถึง 94.70 ดอลลาร์ต่อบาร์เรล สูงสุดนับตั้งแต่กันยายนปีที่แล้ว ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 13 เซนต์ ปิดที่ 111.89 ดอลลาร์ต่อบาร์เรล